26.4.2023
RO
Jurnalul Oficial al Uniunii Europene
L 111/3
(7)
Pentru a pune în aplicare angajamentele prevăzute în Regulamentul (UE) 2021/1119, precum și contribuțiile Uniunii în temeiul Acordului de la Paris, cadrul de reglementare al Uniunii pentru atingerea obiectivului de reducere a emisiilor de gaze cu efect de seră pentru 2030 ar trebui adaptat.
(8)
Regulamentul (UE) 2018/842 stabilește obligații în sarcina statelor membre în ceea ce privește contribuțiile lor minime pentru perioada 2021-2030 la îndeplinirea obiectivului actual al Uniunii de reducere în 2030 a emisiilor de gaze cu efect de seră cu 30 % sub nivelurile din 2005 în sectoarele care intră sub incidența articolului 2 din regulamentul respectiv.
Acesta fixează totodată norme privind stabilirea alocărilor anuale de emisii și pentru evaluarea progreselor înregistrate de statele membre în sensul respectării contribuțiilor lor minime.
(9)
Deși comercializarea certificatelor de emisii se va aplica și emisiilor de gaze cu efect de seră generate de transportul maritim, precum și de clădiri, de transportul rutier și de alte sectoare, domeniul de aplicare al Regulamentului (UE) 2018/842 ar trebui să fie menținut.
Prin urmare, Regulamentul (UE) 2018/842 ar trebui să se aplice în continuare emisiilor de gaze cu efect de seră generate de navigația în apele naționale, dar nu și celor generate de navigația internațională.
Includerea instalațiilor pentru incinerarea deșeurilor municipale în anexa I la Directiva 2003/87/CE, în sensul articolelor 14 și 15 din directiva menționată, ar trebui să nu modifice nici domeniul de aplicare al Regulamentului (UE) 2018/842.
Emisiile de gaze cu efect de seră ale unui stat membru incluse în domeniul de aplicare al Regulamentului (UE) 2018/842 care trebuie să fie luate în considerare pentru verificarea conformării vor fi în continuare stabilite după finalizarea revizuirilor inventarelor în conformitate cu Regulamentul (UE) 2018/1999 al Parlamentului European și al Consiliului (10).
(10)
În conformitate cu orientările IPCC din 2006 privind inventarele naționale ale gazelor cu efect de seră, emisiile de CO2 generate de utilizarea biomasei în scopuri energetice sunt raportate la categoriile de inventariere aferente activităților legate de exploatarea terenurilor, schimbarea destinației terenurilor și silvicultură în temeiul Regulamentului (UE) 2018/841.
Pentru a se evita dubla contabilizare, emisiile de gaze cu efect de seră generate de biocombustibili, biolichide și combustibilii din biomasă sunt evaluate la zero în scopul stabilirii emisiilor de gaze cu efect de seră în temeiul Regulamentului (UE) 2018/842.
Pentru a ține seama de efectele schimbării indirecte a destinației terenurilor și pentru a promova durabilitatea unor astfel de combustibili, este important ca toate statele membre să pună în aplicare pe deplin Directiva (UE) 2018/2001 a Parlamentului European și a Consiliului (11), inclusiv criteriile prevăzute de aceasta în materie de durabilitate și de reducere a emisiilor de gaze cu efect de seră ale unor astfel de combustibili.
(11)
În unele sectoare, emisiile de gaze cu efect de seră fie au crescut, fie au rămas stabile.
În comunicarea sa din 17 septembrie 2020 intitulată „Stabilirea unui obiectiv mai ambițios în materie de climă pentru Europa în perspectiva anului 2030 – Investirea într-un viitor neutru din punct de vedere climatic, în interesul cetățenilor”, Comisia a indicat că obiectivul global mai ambițios de reducere a emisiilor de gaze cu efect de seră pentru 2030 nu poate fi atins decât cu contribuția tuturor sectoarelor.
(12)
În concluziile sale din 11 decembrie 2020, Consiliul European a afirmat că noul obiectiv de reducere a emisiilor de gaze cu efect de seră pentru 2030 va fi îndeplinit la nivel colectiv de către Uniune în modul cel mai eficient cu putință din punctul de vedere al costurilor, că toate statele membre vor participa la acest efort, ținând seama de considerente de echitate și solidaritate, fără a lăsa pe nimeni în urmă, și că noul obiectiv pentru 2030 trebuie atins într-un mod care să mențină competitivitatea Uniunii și să țină seama de punctele de plecare diferite ale statelor membre, de circumstanțele lor naționale specifice și de potențialul lor de reducere a emisiilor de gaze cu efect de seră, inclusiv de cele ale statelor membre insulare și ale insulelor, precum și de eforturile depuse de acestea.
(13)
Pentru a atinge noul obiectiv al Uniunii pentru 2030 de reducere a emisiilor nete de gaze cu efect de seră cu cel puțin 55 % în comparație cu nivelurile din 1990, sectoarele care intră sub incidența Regulamentului (UE) 2018/842 vor trebui să își reducă treptat emisiile de gaze cu efect de seră până la atingerea unui nivel de 40 % în 2030 comparativ cu nivelurile din 2005.
Regulamentul (UE) 2018/842 contribuie, de asemenea, la atingerea obiectivelor Acordului de la Paris, precum și a obiectivului Uniunii privind neutralitatea climatică până cel târziu în 2050 prevăzut în Regulamentul (UE) 2021/1119, a căror realizare necesită convergența eforturilor tuturor statelor membre în timp, ținând seama în același timp de circumstanțele naționale specifice.
(10) Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr.
663/2009 și (CE) nr.
715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr.
525/2013 al Parlamentului European și al Consiliului (JO L 328, 21.12.2018, p. 1).
(11) Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).